Placuit atque convenit inter domnum Maiolum abbatem et monachos Clunienses, necnon et quemdam virum, nomine Arleum, ut inter se terras commutarent. In primis donat Arleus ad monachos campum unum qui est in pago Matisconensi, in agro Marciacensi, in villa Colonias, habente perticas XXXVI et pedes IIII, in longo, et in uno fronte IIII perticas, et in alio III et dimidiam; et terminatur de tribus partibus terra Sancti Petri, et de quarta de ipsa hereditate. Econtra donat domnus Maiolus et prefati monachi ad prefatum Arleum campum unum in villa Marciacensi, habentem in longo perticas XVI, et in uno fronte X, et in alio tres; et terminatur a mane terra Sancti Petri, a medio die via publica, a sero ad ipsum Arleum, a cercio similiter. Infra istas terminaciones, unusquisque nostrum de rebus suprascriptis faciat quicquid facere voluerit. S. Arlei, qui fieri et firmare rogavit. S. Odonis. S. Gauseranni. S. Dadoni. S. Evrardi. S. Ramnaldi. S. Berneri. Rothardus rogatus scripsit anno XXV Hlotharii regis.